Държавен вестник, бр. 43, 2009 г., стр. 70

СТР.  70	
Д Ъ Р Ж А В Е Н  В Е С Т Н И К 	
БРОЙ  43
§ 9. В § 25, забележка (2) от преходните и 
заключителните разпоредби към Наредбата за 
изменение и допълнение на Наредба № 14 от 
2004 г. думите „За двигатели с мощност съгласно 
категории от G по Наредба № 10 от 2004 г. за 
условията и реда за одобрение на типа на двига­
тели с вътрешно горене за извънпътна техника 
по отношение на емисиите на замърсители, 
сроковете се отлагат с 3 години за двигатели 
с дата на производство преди посочения краен 
срок.“ се заменят със „За двигатели с мощност 
съгласно категории от А до G по Наредба № 10 
от 2004 г. за условията и реда за одобрение на 
типа на двигатели с вътрешно горене за извън­
пътна техника по отношение на емисиите на 
замърсители, сроковете се отлагат с 2 години 
за двигатели с дата на производство преди 
посочения краен срок.“
§ 10. В приложение № 4 към чл. 6, ал. 2 
и приложение №  8 към чл.  46, ал.  2 думите 
„МИНИСТЕРСТВО НА ЗЕМЕДЕЛИЕТО И 
ГОРИТЕ“ се заменят с „КОНТРОЛНО-ТЕХНИ­
ЧЕСКА ИНСПЕКЦИЯ“ и думата „Министър“ 
се заменя с „Изпълнителен директор на КТИ“.
§ 11. В приложение № 6а, т. 1.6 към чл. 26к 
думите „министъра на земеделието и горите 
чрез изпълнителния директор на КТИ“ се за­
менят с „органите по одобрение на типа на 
всяка държава членка, където тракторът или 
двигателят са пуснати (доставени) на пазара“.
§ 12. В приложение № 9 към чл. 46, ал. 2, 
част I, т. 3 думите „В секция 2 се записва ба­
зовият номер „00/25“ се заменят с „В секция 2 
се записва базовият номер „2000/25“, последван 
от буква А за етап I и буква В за етап II.“
Министър: В. Цветанов
7567
Наредба за изменение и допълнение на Наредба 
№ 11 от 2007 г. за условията и реда за призна­
ване на организации на производителите на 
плодове и зеленчуци и на техните асоциации 
и за условията и реда за одобряване и изме­
нение на одобрените операционни програми 
(ДВ, бр. 42 от 2007 г.)
§ 1. В чл. 1 се правят следните изменения 
и допълнения:
1. Досегашният текст става ал. 1 и се съз­
дава т. 7:
„7. условията и редът за подпомагане на 
групи производители.“
2. Създава се ал. 2:
„(2) Наредбата се издава за прилагане на 
правилата на Регламент на Съвета № 1234/2007 
от 22 октомври 2007 г. за установяване на обща 
организация на селскостопанските пазари и 
относно специфични разпоредби за някои зе­
меделски продукти (ОВ L 299/1, 16.11.2007 г.) 
(Регламент №  1234/2007) и на Регламент на 
Комисията № 1580/2007 от 21 декември 2007 г. 
за определяне на правила за прилагане на Ре­
гламенти (ЕО) № 2200/96, (ЕО) № 2201/96 и 
(ЕО) № 1182/2007 на Съвета в сектора на пло­
довете и зеленчуците (ОВ L 350/1, 31.12.2007 г.) 
(Регламент № 1580/2007).“
§ 2. Член 2 се отменя.
§ 3. В чл. 3 се правят следните изменения 
и допълнения:
1. В ал. 2 се правят следните изменения и 
допълнения:
а) в т. 1 след думите „свързани с“ се добавя 
„операционните фондове и“;
б) в т. 2 думите „средства от операционния 
фонд на организацията“ се заменят с „пряко 
мерките, финансирани от Общността“.
2. В ал. 3 думите „Регламент на Комисията 
№ 1432/2003“ се заменят с „чл. 125в от Регла­
мент № 1234/2007“.
3. В ал. 4 думите „при условията на чл. 9, 
ал. 3 от Регламент № 1432/2003“ се заменят с 
„но те нямат право:
1. на глас при гласуване на решения, свър­
зани с операционни фондове и операционни 
програми;
2. да се ползват пряко мерките, финансирани 
от Общността.“
4. В ал. 5 числото „20“ се заменя с „40“.
§ 4. В чл. 4 накрая се добавя „включително 
за продукти, предназначени за преработка“.
§ 5. В чл. 5 се правят следните изменения 
и допълнения:
1. В ал. 1 се правят следните изменения и 
допълнения:
а) в края на изречението се добавя „отго­
варят едновременно на следните критерии за 
признаване:“;
б) в т.  1 думите „чл. 11 от Регламент на 
Съвета №  2200/96“ се заменят с „чл.  125а и 
чл. 125б от Регламент № 1234/2007“;
в) в т. 2 след думата „акт“ се добавя „(дру­
жествен договор, учредителен договор или 
устав)“, думите „три години“ се заменят с „една 
година“, а думите „една година“ се заменят с 
„шест месеца, който започва да тече от датата, 
на която е депозирано в администрацията на 
дружеството, както и задължение на членовете 
да реализират чрез организацията определен 
процент от произведените продукти, за които 
се иска признаване, не по-малък от 50 %“;
г) в т.  4 думите „левовата равностойност 
на 100 000 евро“ се заменят с „200 000 лева“;
д) създават се т. 7, 8 и 9:
„7. разполагат с персонал, инфраструктура и 
оборудване, необходими за изпълняване на изис­
кванията на чл. 125б от Регламент № 1234/2007;
8. не извършват пряка производствена 
дейност;
9. нямат господстващо положение на пазара 
по смисъла на чл. 17 от Закона за защита на 
конкуренцията.“
2. Създават се нови ал. 2 и 3: